rejauldu/bengali-wikipedia huggingface dataset:
left|120px|২০০০ সালের ৪ই জানুয়ারী গ্যালিলিও স্পেসক্রাফট থেকে গৃহীত আলোকচিত্র থিবি বৃহস্পতি গ্রহের একটি উপগ্রহ যা  নামেও পরিচিত। এটি বৃহস্পতি গ্রহ থেকে দূরত্বের দিক বিবেচনায় চতুর্থ অবস্থানে রয়েছে। ১৯৭৯ সালের ৫ই মার্চ ভয়েজার ১-এর বৃহস্পতির পাশ দিয়ে যাওয়ার সময় তোলা ছবি থেকে স্টিফেন পি. সাইনোট সর্বপ্রথম এর অস্তিত্ব আবিষ্কার করেন। ১৯৮৩ সালে গ্রিক পুরাণের দেবী চরিত্র থিবির নামে উপগ্রহটির নামকরণ করা হয়। বৃহস্পতি গ্রহের উপগ্রহরাজির মধ্যে থিবি দ্বিতীয় বৃহত্তম। এর কক্ষপথ থিবি গোসামার চক্র মুলতঃ থিবির বাইরের পৃষ্ঠের ধুলোবালি দিয়ে তৈরি। এর আকৃতি অনির্দিষ্ট এবং কিছুটা লালচে বর্ণের। ধারণা করা হয়, এতে অ্যামেলথীয়ার মত অজানা পরিমাণ বিভিন্ন বস্তু, খনিজ জল ও বরফের উপস্থিতি রয়েছে। এর পৃষ্ঠে খানাখন্দ এবং উচ্চ পর্বত বিদ্যমান যার কিছু-কিছু চাঁদের সাথে তুলনা করার মত। ভয়েজার ১ ও ২ মহাকাশযানের মাধ্যমে ১৯৭৯ সালে প্রথম থিবির ছবি গ্রহণ করা হয়। পরবর্তীতে মহাকাশযান গ্যালিলিও অরবিটারের মাধ্যমে ১৯৯০ সালে থিবির বিস্তারিত জানা যায়। (বাকি অংশ পড়ুন...)
বাংলাদেশ ক্রিকেট দল ২০২৫ সালের জুন এবং জুলাই মাসে শ্রীলঙ্কা ক্রিকেট দলের বিপক্ষে খেলার জন্য শ্রীলঙ্কা সফর করেছে। এই সফরে দুটি টেস্ট, তিনটি একদিনের আন্তর্জাতিক (ওডিআই) এবং তিনটি টি২০ আন্তর্জাতিক (টি২০আই) ম্যাচ ছিল। এই টেস্ট সিরিজটি ২০২৫–২০২৭ আইসিসি বিশ্ব টেস্ট চ্যাম্পিয়নশিপের অংশ। ২০২৫ সালের মে মাসে, শ্রীলঙ্কা ক্রিকেট বোর্ড (এসএলসি) সিরিজের সময়সূচী ঘোষণা করেন।   দলীয় সদস্য  টেস্টওডিআইটি২০আই টেস্টওডিআইটি২০আই    দিনেশ চান্ডিমাল (উই)  আকিলা ধনঞ্জয়  সোনাল দিনুশা  অসিত ফার্নান্দো  ওশাদা ফার্নান্দো  প্রভাত জয়াসুরিয়া  অ্যাঞ্জেলো ম্যাথিউস  কামিন্দু মেন্ডিস  কুশল মেন্ডিস (উই)  পাথুম নিশাঙ্কা  কসুন রজিতা  মিলন রথনায়েক  পবন রথনায়েক  থারিন্দু রথনায়েক  পসিন্দু সুরিয়াবান্দারা  লাহিরু উদারা  ঈশিতা উইজেসুন্দরা   অসিত ফার্নান্দো  অভিষ্কা ফার্নান্দো  ওয়ানিদু হাসারাঙ্গা  জেনিথ লিয়াঙ্গে  দিলশান মাদুশঙ্কা  নিশান মাদুশকা (উই)  ইশান মালিঙ্গা  কামিন্দু মেন্ডিস  কুশল মেন্ডিস (উই)  পাথুম নিশাঙ্কা  মিলন রথনায়েক  সাদিরা সমরবিক্রম (উই)  মহেশ তীক্ষণ  জেফ্রি ভ্যান্ডারসে  দুনিথ ভেল্লালাগে   দিনেশ চান্ডিমাল (উই)  অভিষ্কা ফার্নান্দো  বিনুরা ফার্নান্দো  ওয়ানিদু হাসারাঙ্গা  চামিকা করুণারত্নে  ইশান মালিঙ্গা  কামিন্দু মেন্ডিস  কুশল মেন্ডিস (উই)  পাথুম নিশাঙ্কা  মাথিশা পাথিরানা  কুশল পেরেরা  দাসুন শানাকা  মহেশ তীক্ষণ  নুয়ান থুশারা  জেফ্রি ভ্যান্ডারসে  দুনিথ ভেল্লালাগে নাজমুল হোসেন শান্ত (অ)    জাকের আলী (উই)  মাহিদুল ইসলাম অঙ্কন  লিটন দাস (উই)  এনামুল হক বিজয়  মুশফিকুর রহিম (উই)  সাদমান ইসলাম  মমিনুল হক  নাঈম হাসান  তাইজুল ইসলাম  এবাদত হোসেন  হাসান মাহমুদ  হাসান মুরাদ  খালেদ আহমেদ  নাহিদ রানা   নাজমুল হোসেন শান্ত  তানজিদ হাসান  পারভেজ হোসেন ইমন  মোহাম্মদ নাইম  লিটন দাস (উই)  জাকের আলী (উই)  তাওহীদ হৃদয়  শামীম হোসেন  রিশাদ হোসেন  তানজিম হাসান সাকিব  তানভীর ইসলাম  মুস্তাফিজুর রহমান  তাসকিন আহমেদ  নাহিদ রানা  হাসান মাহমুদ   তানজিদ হাসান  পারভেজ হোসেন ইমন  মোহাম্মদ নাইম    তাওহীদ হৃদয়  মাহেদী হাসান  শামীম হোসেন  মেহেদী হাসান মিরাজ  রিশাদ হোসেন      নাসুম আহমেদ  তাসকিন আহমেদ  মুস্তাফিজুর রহমান  শরীফুল ইসলাম   টেস্ট সিরিজ   ১ম টেস্ট    ২য় টেস্ট    ওডিআই সিরিজ   ১ম ওডিআই    ২য় ওডিআই    ৩য় ওডিআই    টি২০আই সিরিজ   ১ম টি২০আই    ২য় টি২০আই    ৩য় টি২০আই    তথ্যসূত্র    বহিঃসংযোগ    ইএসপিএনক্রিকইনফো-তে সিরিজের হোম  বিষয়শ্রেণী:২০২৫-এ বাংলাদেশী ক্রিকেট বিষয়শ্রেণী:২০২৫-এ আন্তর্জাতিক ক্রিকেট প্রতিযোগিতা বিষয়শ্রেণী:বাংলাদেশ ক্রিকেট দলের শ্রীলঙ্কা সফর
রুহানিকা ধবন (জন্ম: ২৫শে সেপ্টেম্বর ২০০৭) হলেন একজন ভারতীয় টেলিভিশন শিশু অভিনেত্রী। তিনি ২০১২ সালে জি টিভিতে প্রচারিত মিসেস কৌশিক কি পাঁচ বাহুয়ে নামক টেলিভিশন ধারাবাহিকে অভিনয় করার মাধ্যমে অভিনয় জগতে পদার্পণ করেছেন। তারপরে তিনি স্টার প্লাসে প্রচারিত টেলিভিশন ধারাবাহিক ইয়ে হ্যায় মহাবাতে-এ রুহী ও পিহু চরিত্রে অভিনয় করার মাধ্যমে ব্যাপক জনপ্রিয়তা অর্জন করেছিলেন। এই ধারাবাহিকে তার অভিনয়ের জন্য তিনি জনপ্রিয় শিশু অভিনেত্রী বিভাগে ইন্ডিয়ান টেলি অ্যাওয়ার্ড -সহ বেশ কয়েকটি পুরস্কার লাভ করেছিলেন।  ২০১৪ সালের জানুয়ারি মাসে, রুহানিকা বলিউড ছবি জয় হো-এর একটি বিশেষ চরিত্রে অভিনয় করেছিলেন। ২০১৫ সালের ফেব্রুয়ারি মাসে, তিনি ২০১৬ সালে মুক্তিপ্রাপ্ত সানি দেওল অভিনীত অ্যাকশন নাট্য চলচ্চিত্র ঘায়েল ওয়ান্স অ্যাগেইন-এ অভিনয় করার প্রস্তাব পেয়েছিলেন, যা তিনি গ্রহণ করেছিলেন।   পেশা  রুহানিকা ধবন ২০০৭ সালের ২৫ সেপ্টেম্বর তারিখে ভারতের দিল্লিতে জন্মগ্রহণ করেছেব। তিনি আইজিএসসি স্কুল হতে পড়াশোনা করেছেন। তিনি বর্তমানে মুম্বইয়ে বসবাস করেন। ২০১৪ সালের জানুয়ারি মাসে, তিনি হিন্দি ও ইংরেজি ভাষার পাশাপাশি পাঞ্জাবি ভাষায় কথা বলতে পারেন।  রুহানিকা ধবন ২০১২ সালে জি টিভিতে প্রচারিত টেলিভিশন ধারাবাহিক মিসেস কৌশিক কি পাঁচ বাহুয়ে-এ অভিনয়ের মধ্য দিয়ে তার কর্মজীবন শুরু করেছেন, এই ধারাবাহিকে তিনি আশি চরিত্রে অভিনয় করেছিলেন। পরে তিনি স্টার প্লাসে প্রচারিত একতা কাপুরের রোমান্টিক নাট্য ইয়ে হ্যায় মহাবাতে-এ একটি কেন্দ্রীয় চরিত্রে অভিনয় করেছিলেন। তিনি এই ধারাবাহিকে দিব্যঙ্কা ত্রিপাঠি এবং করণ প্যাটেলের মতো অভিনয়। শিল্পীদের সাথে কাজ করেছেন। এই ধারাবাহিকে তার দ্বারা অভিনীত রুহী চরিত্রটি দর্শকের কাছে বেশ জনপ্রিয় হয়ে উঠেছিল। এই ধারাবাহিকটি মঞ্জু কাপুরের উপন্যাস কাস্টোডি অবলম্বনে নির্মিত। এই ধারাবাহিকটি তামিলীয় ইশিতা (দিব্যঙ্কা ত্রিপাঠি দ্বারা অভিনীত) এবং তার পাঞ্জাবী স্বামী রমন (করণ প্যাটেল দ্বারা অভিনীত)-কে আবর্তন করে গঠিত। ইশিতা রমনকে বিয়ে করে এবং রমনের কন্যা রুহীর সাথে মানসিকভাবে জড়িয়ে যায়। এই ধারাবাহিকে তার অভিনয়ের জন্য তিনি ২০১৪ সালের "জনপ্রিয় শিশু অভিনেত্রী" হিসেবে জন্য ইন্ডিয়ান টেলি অ্যাওয়ার্ড লাভ করেছিলেন।  তিনি একটি ফ্যাশন অনুষ্ঠানের মূল মডেল হিসাবে হেঁটেছেন, উক্ত অনুষ্ঠানে তিনি বার্বির পোশাকে উপস্থিত হয়েছিলেন। উক্ত অনুষ্ঠানটি ২০১৪ সালের আগস্ট মাসে অনুষ্ঠিত হয়েছিল  ২০১৪ সালের ২২ নভেম্বর তারিখে, তিনি কে-৯ প্রোডাকশনের জনপ্রিয় কৌতুক অনুষ্ঠান কমেডি নাইটস উইথ কপিল-এ একজন অতিথি হিসাবে উপস্থিত হয়েছিলেন।   আরও দেখুন     ভারতীয় টেলিভিশন অভিনেত্রীদের তালিকা   তথ্যসূত্র    বহিঃসংযোগ      বিষয়শ্রেণী:ভারতীয় শিশু অভিনেত্রী বিষয়শ্রেণী:২০০৭-এ জন্ম বিষয়শ্রেণী:দিল্লির অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় টেলিভিশন শিশু অভিনেত্রী বিষয়শ্রেণী:জীবিত ব্যক্তি
সৈয়দ গাজী বুরহানউদ্দীন (), একজন ওলি ছিলেন যিনি সিলেটে বাস করতেন।  জীবনী কথিত আছে যে সিলেটে ১৩টি মুসলমান পরিবার ছিল যারা টুলটিকর মহল্লায় বসবাস শুরু করেছিলেন। বুরহানউদ্দীন ছিলেন এই সংখ্যালঘু সমাজের সরদার। বিন কাসিমের অষ্টম শতকের সিন্ধু বিজয়ের পর ১৩ পরিবারের পূর্বপুরুষরা জাহাজের মধ্যে বাংলা আগমন করেছিলেন এবং প্রথমে চট্টগ্রাম শহরে এসেছিলেন। দাওয়াতী ও ব্যবসায়ী কারণে, তারা তারপর সিলেটে যান। তুলতিকর মহল্লার যে গ্রামে এই ১৩ পরিবার বসবাস করেছিল, তা এখনও "তেররতন" নামে পরিচিত।  বুরহানউদ্দীনের পুত্রের জন্ম হবার পর তিনি তার পুত্রের আকিকা উপলক্ষে একটি গরু জবাই করেন। তার এই কর্মকাণ্ডে সিলেটের তৎকালীন রাজা গৌড় গোবিন্দ রুষ্ট হন। তার নির্দেশে বুরহানউদ্দীনের পুত্র সৈয়দ গুলজার আলমকে হত্যা করা হয় ও তার ডান হাত কেটে ফেলা হয়।EB, Suharwardy Yemani Sylheti, Shaikhul Mashaikh Hazrat Makhdum Ghazi Shaikh Jalaluddin Mujjarad, in Hanif, N. "Biographical Encyclopaedia of Sufis: Central Asia and Middle East. Vol. 2". Sarup & Sons, 2002. p.459 বলাবাহুল্য, এটা লোক মুখে প্রচারিত একটি গল্প মাত্র। এ ঘটনার শক্ত কোনো প্রমাণ পাওয়া যায় নি।   তারপর, বুরহানউদ্দীন লখনৌতির সুলতান শামসউদ্দিন ফিরোজ শাহের নিকট গমন করেন এবং তাকে সব ঘটনা খুলে বলেন। তখন সুলতান সিলেট জয় করার জন্য একটি সেনাবাহিনী পাঠান। বুরহানউদ্দীন ছিলেন সেই সেনাবাহিনীর পথ প্রদর্শক। তাদের অভিযানে শাহজালাল ও ৩৬০ আউলিয়াও অংশগ্রহণ করেছিলেন। তারা ১৩০৩ সালে সিলেট অধিকার করেন।  পরবর্তী জীবনে উদ্দীন একজন ওলি হন। সিলেটের টুলটিকর মহল্লার কুশিঘাটে তার মাযার রয়েছে।  উত্তরাধিকার সিলেটের, কুশিঘাট-টুলটিকর-বুরহানাবাদের একটি রোডে তার নামে সৈয়দ বুরহানউদ্দিন রাস্তা নামকরণ করা হয়। একই রোডে গাজী বোরহান উদ্দিন প্রাথমিক বিদ্যালয় নামে একটি বিদ্যালয় রয়েছে। একই রোডে তার মাজার (সমাধি) অবস্থিত। এবং তার মাজারের পাশেই ১৯৭৯ সালে প্রতিষ্ঠিত হয় তার স্মৃতি বিজড়িত জামিয়া ইসলামিয়া দারুল হাদীস শাহ গাযী সৈয়দ বুরহান উদ্দিন রঃ মাদ্রাসা। লন্ডনের কমার্শিয়াল স্ট্রিটের প্রাক্তন থানাটি ১৯৮৭ সালে একটি হাউজিং ব্লক হিসাবে পুনঃসংষ্কার করা হয়েছিল এবং তার নামানুসারে বুরহান উদ্দিন হাউস নামকরণ করা হয়। এছাড়াও লন্ডনের পূর্ব প্রান্তে, তার নামানুসারে বুকফাস্ট স্ট্রিটে একটি মসজিদ রয়েছে যার নাম বুরহান উদ্দিন মসজিদ।  তাঁর বংশধররা (তার অনুসারী শাহ সৈয়দ গোলাম হয়রত)  তার মাজার জিন্দাবাজার জললারপাড়ে অবস্থিত) সিলেটের টুলটিকর এলাকার সৈয়দবাড়িতে বসবাস করেন। যাদের মধ্যে এ অঞ্চলের প্রথম ইংরেজি শিক্ষায় শিক্ষিত মরহুম সৈয়দ মজহর হোসেনে মাস্টার ,মরহুম সৈয়দ আকমল হোসেন অন্যতম ।   আরো দেখুন বোরহানি তথ্যসূত্র  বিষয়শ্রেণী:ইসলামি ব্যক্তিত্ব বিষয়শ্রেণী:বাংলাদেশে ইসলাম বিষয়শ্রেণী:সিলেটের ব্যক্তি বিষয়শ্রেণী:বাংলাদেশী সুফি সাধক বিষয়শ্রেণী:১৪শ শতাব্দীর বাঙালি
বগুড়া সরকারি কলেজ (পূর্বনাম: গভঃ কমার্শিয়াল ইনস্টিটিউট, বগুড়া) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি বগুড়া জেলা সদরে অবস্থিত। এটি বগুড়া শহরের প্রাণকেন্দ্র সাতমাথায় শেরপুর রোডে অবস্থিত। এই কলেজটিতে একাদশ ও দ্বাদশ শ্রেণিতে বিজ্ঞান,মানবিক ও ব্যবসায় শিক্ষা শাখায় পাঠদান করা হয়।   প্রতিষ্ঠার ইতিহাস  বগুড়া জেলা সদরের প্রাণকেন্দ্র সাতমাথায় অবস্থিত বগুড়া সরকারি কলেজ। প্রতিষ্ঠানটি মূলত ব্রিটিশ সাম্রাজ্য কাল থেকে যাত্রা শুরু করে। তখন এর নাম ছিল এডওয়ার্ড ইন্ডাস্ট্রিয়াল স্কুল। সেসময় এখানে মূলত বিভিন্ন হাতের কাজ শেখানো হতো। পরবর্তীতে তৎকালীন পাকিস্তান সরকার ১৯৬৫ সাল থেকে এটি গভঃ কমার্শিয়াল ইন্সটিটিউট হিসেবে কারিগরি শিক্ষা পরিদপ্তরের নিয়ন্ত্রণে পরিচালনা শুরু করে। তখন থেকে এই প্রতিষ্ঠানে বগুড়া পলিটেকনিক ইন্সটিটিউট এর অধীনে ২ (দুই) বছর মেয়াদী ডিপ্লোমা ইন কমার্স কোর্স চালু হয়। শিক্ষা মন্ত্রণালয়ের নির্দেশে ১৯৮১ সালে প্রতিষ্ঠানটি বগুড়া পলিটেকনিক ইন্সটিটিউট থেকে পৃথক হয়ে বগুড়া গভঃ কমার্শিয়াল ইন্সটিটিউট হিসেবে যাত্রা শুরু করে। পরবর্তীতে ১৯৮৪ সালে দেশের সকল কমার্শিয়াল ইন্সটিটিউটকে বাংলাদেশ কারিগরি শিক্ষা বোর্ড থেকে পৃথক করে মাধ্যমিক ও উচ্চ মাধ্যমিক শিক্ষা বোর্ড, ঢাকা এর অধীনস্থ করা হয় তখন ডিপ্লোমা ইন কমার্স কোর্সের নাম পরিবর্তন করে ডিপ্লোমা ইন বিজনেস স্টাডিজ রাখা হয়। তখন সেখানে হিসাববিজ্ঞান ও সাচিবিক বিদ্যা (বাংলা) বিভাগে ছাত্র-ছাত্রী অধ্যয়ন করতো। তবে প্রতিষ্ঠানটির সনাতন কোর্স সমূহ বর্তমান শিক্ষা ব্যবস্থার সাথে সামঞ্জস্যপূর্ণ না হওয়ায় ২০১৬ সালের ১২ই মে শিক্ষা মন্ত্রণালয়ের আদেশে দেশের পুরাতন ১৬ টি গভঃ কমার্শিয়াল ইন্সটিটিউটকে যুগোপযোগী করার উদ্দেশ্যে নাম পরিবর্তন করার সুপারিশ করা হয়। তখন বগুড়া গভঃ কমার্শিয়াল ইন্সটিটিউটের নাম পরিবর্তন করে বগুড়া সরকারি কলেজ করা হয় এবং একে মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনস্থ করা হয়। ২০১৬-১৭ শিক্ষাবর্ষ থেকে একাদশ শ্রেণীতে বিজ্ঞান, মানবিক ও ব্যবসায় শিক্ষা শাখায় শিক্ষার্থী ভর্তি শুরু হয়।   শিক্ষা কার্যক্রম   বর্তমানে এখানে বাংলা মাধ্যমে একাদশ ও দ্বাদশ শ্রেণিতে বিজ্ঞান, মানবিক ও ব্যবসায় শিক্ষা শাখায় পাঠদান করা হচ্ছে।   সহশিক্ষা কার্যক্রম  বর্তমানে কলেজটিতে রোভার স্কাউট, ডিবেট ক্লাব, বিজ্ঞান ক্লাব, সাংস্কৃতিক ক্লাব ও সততা সংঘের কার্যক্রম চলমান আছে।   তথ্যসূত্র   বহিঃসংযোগ    বিষয়শ্রেণী:বগুড়া জেলার মহাবিদ্যালয় বিষয়শ্রেণী:১৯৬৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৬-এ পূর্ব পাকিস্তানে প্রতিষ্ঠিত
তুলসী কুমার দুয়া (১৫ মার্চ ১৯৮৬) হলেন একজন ভারতীয় নেপথ্য সঙ্গীতশিল্পী। তিনি গুলশান কুমার ও সুদেশ কুমারী দুয়ার কন্যা। তার ভাই ভূষণ কুমার ও বোন খুশলী কুমারী দুয়া। তিনি হিন্দি চলচ্চিত্রে সঙ্গীতশিল্পী হিসেবে নিজেকে প্রতিষ্ঠিত করেছেন। তিনি এয়ারলিফট (২০১৬) চলচ্চিত্রে "সোচ না সকে" গানে কণ্ঠ দিয়ে শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কার অর্জন করেন।  কর্মজীবন কুমার চুপ চুপ কে, হামকো দিওয়ানা কর গয়ে ও আকসার চলচ্চিত্রে গান পরিবেশনের মধ্য দিয়ে বলিউডে তার কর্মজীবন শুরু করেন।  ২০০৯ সালে তার প্রথম গানের অ্যালবাম লাভ হো যায়ে প্রকাশিত হয়। অ্যালবাম প্রকাশের পাশাপাশি তিনি এর শীর্ষ গানের মিউজিক ভিডিওতে অভিনয় করেন। ২০১০ সালে তার গাওয়া পাঠশালা চলচ্চিত্রের "মুঝে তেরি" ও ওয়ান্স আপন আ টাইম ইন মুম্বই চলচ্চিত্রের "তুম জো আয়ে" গান দুটি জনপ্রিয় হয়। এছাড়া তিনি ৮ x ১০ তসবির (২০১০) চলচ্চিত্রের "হাফিজ খোদা" গানের জন্য শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কারের মনোনয়ন লাভ করেন।  ২০১৫ সালে তিনি "ম্যায়নু ইশ্‌ক দা লাগিয়া রোগ" গানে কণ্ঠ দেন। এটি দিল হ্যায় কে মানতা নহিঁ চলচ্চিত্রের মূল গানের পুনর্নির্মিত সংস্করণ। এই গানের মিউজিক ভিডিওতে তার বোন খুশলী কুমারীর পর্দায় আত্মপ্রকাশ ঘটে।  ২০১৬ সালে তিনি এয়ারলিফট (২০১৬) চলচ্চিত্রে "সোচ না সকে" গানে কণ্ঠ দিয়ে শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কার অর্জন করেন। এছাড়া এই বছরে তিনি সনম রে চলচ্চিত্রের "সনম রে", জুনুনিয়ত চলচ্চিত্রের "নাচেঙ্গে সারি রাত" ও "ইশ্‌ক দি লাত তড়পাবে", সর্বজিৎ চলচ্চিত্রের "সালামত", তুম বিন ২ চলচ্চিত্রের "দেখ লেনা", ওয়াজাহ্‌ তুম হো চলচ্চিত্রের "ওয়াজাহ্‌ তুম হো", "দিল কে পাস" ও "দিল মে চুপা লুঙ্গা" গানে কণ্ঠ দেন।  তিনি সত্যমেব জয়তে (২০১৮) চলচ্চিত্রের "পানিয়োঁ সা" গানে কণ্ঠ দিয়ে শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কারের মনোনয়ন লাভ করেন। ২০১৯ সালে তিনি গুরু রনধাওয়ার সাথে "এন্নি সোনি" দ্বৈত গানে কণ্ঠ দেন। তিনি অখিল সচদেবের সাথে কবির সিং (২০১৯) চলচ্চিত্রের "তেরা বন যাউঙ্গা" দ্বৈত গানে কণ্ঠ দেন। এছাড়া তিনি পতি, পত্নী অউর ওহ (২০১৯) চলচ্চিত্রের জন্য ১৯৯০-এর দশকের দুলহে রাজা চলচ্চিত্রের গোবিন্দা ও রবীনা ট্যান্ডনের উপর চিত্রায়িত জনপ্রিয় গান "আঁখিয়ো সে গোলি মারে" গানের পুনঃসংস্করণে মিকা সিংয়ের সাথে কণ্ঠ দেন।  ব্যক্তিগত জীবন তুলসী কুমার দুয়া ১৯৮৬ সালের ১৫ই মার্চ নতুন দিল্লির এক পাঞ্জাবি হিন্দু পরিবারে জন্মগ্রহণ করেন। তার পিতা গুলশান কুমার একজন রেকর্ড প্রযোজক ও মাতা সুদেশ কুমারী দুয়া। তার ভাই ভূষণ কুমার ও বোন খুশলী কুমারী দুয়া। অভিনেত্রী ও চলচ্চিত্র নির্মাতা দিব্যা খোসলা কুমার তার ভাইয়ের স্ত্রী।  তুলসী ২০১৫ সালের ১৮ই ফেব্রুয়ারি হিতেশ রালহানের সাথে বিবাহ বন্ধনে আবদ্ধ হন। ২০১৭ সালের ২৪শে ডিসেম্বর তাদের পুত্র শিবায় রালহান জন্মগ্রহণ করে।  তথ্যসূত্র  বহিঃসংযোগ    বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:ভারতীয় নেপথ্য গায়িকা বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:দিল্লির সঙ্গীতশিল্পী বিষয়শ্রেণী:দিল্লির নারী সঙ্গীতজ্ঞ বিষয়শ্রেণী:শ্রেষ্ঠ নারী নেপথ্য কণ্ঠশিল্পী বিভাগে আইফা পুরস্কার বিজয়ী বিষয়শ্রেণী:পাঞ্জাবি ব্যক্তি বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী বিষয়শ্রেণী:২১শ শতাব্দীর ভারতীয় গায়ক
thumb|right|300px|স্থানীয় সংবাদপত্র, পর্তুগীজ ভাষায় পর্তুগিজ ভাষা মোজাম্বিকের সরকারি ভাষা। এখানে আরও প্রায় ২০টি ভাষা প্রচলিত। এদের মধ্যে মাকুয়া ভাষার বিভিন্ন উপভাষাতে মোজাম্বিকের প্রায় এক-তৃতীয়াংশ লোক কথা বলেন। এছাড়া লোম্‌ওয়ে ভাষা, নিয়ানজা ভাষা, শোনা ভাষা, ৎসোঙ্গা ভাষা এবং ইয়াও ভাষা উল্লেখযোগ্য। মোজাম্বিকের শিক্ষিত জনগোষ্ঠীতে ফরাসি ভাষা ও ইংরেজি ভাষা ব্যাপকভাবে প্রচলিত। আন্তর্জাতিক কর্মকাণ্ডে ইংরেজি ভাষা ও পর্তুগিজ ভাষা ব্যবহার করা হয়।   বহিঃসংযোগ   মোজাম্বিকের ভাষার উপর এথনোলগ-এর রিপোর্ট  বিষয়শ্রেণী:মোজাম্বিক বিষয়শ্রেণী:আফ্রিকার ভাষা
দূরদেশ (হিন্দি শিরোনাম: গেহরি চোট, অনু. গভীর আঘাত) অমৃশ সাঙ্গাল ও এহতেশাম পরিচালিত ১৯৮৩ সালের ভারত-বাংলাদেশ-কানাডার যৌথ প্রযোজিত হিন্দি ভাষার অপরাধ-নাট্য চলচ্চিত্র। এই চলচ্চিত্র নাদিম ও ববিতার জন্য বলিউডে প্রথম অভিনীত এবং প্রথিতযশা অভিনেতা ডেভিড আব্রাহামের মৃত্যুর পূর্বে শেষ অভিনীত চলচ্চিত্র। একইসাথে এই চলচ্চিত্রে অভিনয়ের মধ্য দিয়ে ববিতা বাংলাদেশীদের মধ্যে সর্বপ্রথম বলিউডে প্রবেশ করেন। বলিউডে 'গেহরি চোট' নামে মুক্তির পর ছায়াছবিটি বাংলাদেশে মুক্তির উদ্দেশে বাংলায় ভাষান্তর করা হয়।  কাহিনি অরুন খান্না (শশী কাপুর) কানাডার টরন্টোর একজন অনাবাসী ভারতীয় যিনি শোভা (শর্মিলা ঠাকুর) নামক এক ভারতীয় মহিলাকে বিয়ে করেন। তাদের রাজু (রাজ বাব্বার) নামক একটি ছেলে ও পিংকি (ববিতা) নামক একটি মেয়ে আছে। শোভা কানাডার পশ্চিমা জীবনযাপনে অভ্যস্ত হতে ব্যর্থ হন এবং ঘটনাক্রমে ব্যক্তিগত সচিবের সাথে গোপন সম্পর্ক থাকার সন্দেহ করায় পরবর্তীতে অরুনের থেকে আলাদা হয়ে যান। শোভা নিজের ছেলেকে সাথে নিয়ে ভারতে ফিরে যাওয়ার সিদ্ধান্ত নেন অন্যদিকে অরুন তাদের মেয়ে পিংকিকে নিয়ে কানাডায় থেকে যান। কুড়ি বছর পর পিংকি মানসিক রোগাক্রান্ত খুনি টনি (নাদিম বেগ) কর্তৃক নিয়ন্ত্রিত সন্ত্রাসী চক্র দ্বারা অপহৃত হওয়ার পর তাদের পরিবার একত্র হয়। টনি পিংকির প্রতি আসক্ত হয়ে পড়ে এবং তাকে ভালোবেসে ফেলে। পিংকি প্রথমে তাকে বাধা কিন্তু পরে সেও টনিকে ভালোবেসে ফেলে। রাজু যে কিনা তার বাবার পরিচয় সম্পর্কে অজ্ঞ তার মায়ের সাথে কানাডায় আসে। তার মা তাকে বলে অরুন তাদের এক পারিবারিক বন্ধু যার নিজ মেয়েকে ফিরে পাওয়ার জন্য সাহায্যের প্রয়োজন। রেণুর (পারভীন ববি) সাহায্য নিয়ে রাজু পিংকির অপহরণকারীদের খুঁজে পায়। রাজু দ্রুত আবিষ্কার করে অরুন আসলে তার বাবা এবং পিংকি তার বোন। অপহরণ চক্র রাজুর সাথে যোগাযোগ করে এবং রাজা অপহরণকারীদের কাছে তাদের দাবিকৃত পরিমাণ অর্থ তুলে দেয়। টনির মনিব (ডেভিড আব্রাহাম চেলুকার) টনি পিংকির খুব কাছে চলে এসেছে উপলব্ধি করার পরে পিংকিকে হত্যার সিদ্ধান্ত নেয়। টনি হস্তক্ষেপ করে এবং মনিবকে মেরে ফেলার পর পিংকিকে নিয়ে পালিয়ে যায়। টনি ও পিংকি একটি কটেজে লুকায় এবং তার মনিবের লোকেরা তাদের খুঁজে পাওয়ার পর বন্দুকসহ ঘিরে ধরে। রাজু ও তার পরিবারও তখন সেখানে পৌঁছে যায় এবং লোকদের সাথে লড়াই করে। পিংকি তার বাবাকে দেখতে পেয়ে তার দিকে ছুটে যায় অন্যদিকে টনি ও মনিবের লোকেদের মাঝে গুলিবর্ষণ চলতে থাকে। টনি বন্দুকের গুলি থেকে পিংকিকে বাঁচাতে তার নিকট ছুটে যায়। রাজু ও রেণু গুন্ডাদের মেরে ফেলার পর টনির মৃত্যুর আগে পিংকি স্বীকার করে যে সে টনিকে ভালোবাসে। সবশেষে পিংকি তার বাবা, মা ও ভাইয়ের সাথে মিলিত হয়।  কুশীলব   শশী কাপুর - অরুন খান্না  শর্মিলা ঠাকুর - শোভা খান্না  রাজ বাব্বার - রাজু খান্না  অসীম - ১০ বছর বয়সী রাজু  পারভীন ববি - রেণু  নাদিম বেগ - টনি  ববিতা - পিংকি খান্না  রুবি - ছোট পিংকি  ডেভিড আব্রাহাম চেলুকার - অপহরণ চক্রের প্রধান ন্যান্সি বাতা - ন্যান্সি নাসের সাবু ঋষি কুমার শরদ শংক্লা নিল বাহরুস ডায়না রিতা মেহতা অম মেহতা  সঙ্গীত  এই ছায়াছবির সংগীত পরিচালনা করেছেন উষা খান্না ও কামাল জোশি, গানের কথা লিখেছেন ইন্দিওয়ার।. চলচ্চিত্রের বাংলা সংস্করণে সংগীত পরিচালনা করেছেন গোলাম হোসেন লিটু।  তথ্যসূত্র  বহিঃসংযোগ  বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৮৩-এর চলচ্চিত্র বিষয়শ্রেণী:ভারতীয় বহুভাষিক চলচ্চিত্র বিষয়শ্রেণী:টরন্টোয় ধারণকৃত চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৮০-এর দশকের অপরাধ নাট্য চলচ্চিত্র বিষয়শ্রেণী:ভারতীয় অপরাধ অ্যাকশন চলচ্চিত্র বিষয়শ্রেণী:ভারতীয় অপরাধ নাট্য চলচ্চিত্র বিষয়শ্রেণী:১৯৮০-এর দশকের হিন্দি ভাষার চলচ্চিত্র
মল্লিকা ঝাঁঝি বাংলাদেশের একটি বিলুপ্তপ্রায় উদ্ভিদ। এর বৈজ্ঞানিক নাম Aldrovanda vesiculosa Linn. এর গোত্র Droseraceae। মল্লিকা ঝাঁঝি একটি জলজ ও পতঙ্গভুক উদ্ভিদ।  thumb|right|Germinating Aldrovanda seeds   স্থান  ইউরোপ,অস্ট্রেলিয়া,বাংলাদেশ,ভারত, জাপান ও আফ্রিকাতে এ উদ্ভিদটি পাওয়া যায়। আকারে ছোট, শিকড়হীন এ উদ্ভিদটি পুকুর বা জলাশয়ের উপরে ভাসতে দেখা যায়। বাংলাদেশে সর্বপ্রথম মল্লিকা ঝাঁঝি পাওয়া যায় ১৯৭৪ সালে রাজশাহীর পটিয়া উপজেলার অন্তর্গত একটি বিল থেকে। পরবর্তীতে চলনবিল(পাবনা) থেকেও একবার সংগ্রহ করা হয়েছিল কিন্তু এর পর আজ পর্যন্ত বাংলাদেশের কোনো জায়গা থেকে মল্লিকা ঝাঁঝি সংগ্রহ করা সম্ভব হয়নি। ধারণা করা হয় বাংলাদেশ থেকে ইতোমধ্যেই এটি বিলুপ্ত হয়ে গেছে।   গঠন  এ উদ্ভিদটি সম্পূর্ণ ৪-১২ ইঞ্চি (১০-৩০ সে.মি.) লম্বা হয়। বসন্তকালে এতে ছোট্ট সাদা ফুল ফোটে। উদ্ভিদটির শিকার ধরার ফাঁদ জলের নিচে থাকে। প্রত্যেকটি উদ্ভিদের কতগুলো স্বচ্ছ পাতাসহ একটি সরু কাণ্ড থাকে। কাণ্ডের চারদিকে ৮ টি পাতা চাকা স্পোকের মত সাজানো থাকে বলে উদ্ভিদটিকে ওয়াটারহুইল বলা হয়।   শিকারের পদ্ধতি  এ উদ্ভিদের পাতাগুলোই ফাঁদ হিসেবে কাজ করে। পাতাগুলো আকারে বেশ ছোট, দৈর্ঘ্যে মাত্র এক ইঞ্চির চার ভাগের এক ভাগ (৬ মিলিমিটার)। আকারে খুব ছোট এদের শিকার গুলোও খুব ছোট হয়ে থাকে। এতে ধরা পড়ে উকুনের মত ছোট্ট এক ধরনের জলজ প্রাণী। প্ল্যাঙ্কটন নামে পরিচিত আণীবীক্ষণিক জলজ প্রাণীকুল আর জলজ প্রাণীদের লার্ভা। ওয়াটার হুইলের পাতাগুলো কাজ করে জলের নিচের ভেনাস ফাইট্র্যাপের মত। এদের পাতা দুটি খণ্ডে বিভক্ত। এখানে সারিবদ্ধভাবে শুঙ্গ সাজানো থাকে। আর খন্ডগুলোর মধ্যে থাকে ট্রিগার হেয়ার। একটি পোকা ফাঁদে প্রবেশ করলে পাতার খন্ড দুটি এক সেকেন্ডেরও কম সময়ের মধ্যে বন্ধ হয়ে যায়। ওয়াটারহুইল তখন শিকারকে পরিপাক করে ফেলে এবং পরবর্তী শিকার ধরার জন্য ফাঁদ আবারো প্রস্তুত হয়ে যায়।   তথ্যসূত্র   বিষয়শ্রেণী:মাংসাশী উদ্ভিদ বিষয়শ্রেণী:জলজ উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
অ্যাসাসিন'স ক্রিড: ব্রাদারহুড হলো ইউবিসফট মন্ট্রিয়ল কর্তৃক বিকশিত এবং ইউবিসফট দ্বারা প্রকাশিত একটি অ্যাকশন-অ্যাডভেঞ্চার ভিডিও গেম। এটি অ্যাসাসিন'স ক্রিড মূল সিরিজের তৃতীয় এবং ২০০৯ সালের নভেম্বরে প্রকাশিত অ্যাসাসিন'স ক্রিড ২ এর পরবর্তী গেম। গেমটি ২০১০ সালের নভেম্বর ও ডিসেম্বরে প্লেস্টেশন ৩ এবং এক্সবক্স ৩৬০ এর জন্য এবং ২০১১ সালের মার্চে মাইক্রোসফট উইন্ডোজ ও জুনে ওএস এক্স এর জন্য প্রকাশিত হয়েছিল।  এই গেমের পটভূমি বাস্তব-জগতের ঘটনাগুলির একটি কাল্পনিক ইতিহাস নিয়ে নির্মিত এবং স্বাধীন ইচ্ছায় শান্তির জন্য লড়াইকারী অ্যাসাসিন এবং টেম্পলারদের, যারা নিয়ন্ত্রণের মাধ্যমে শান্তি কামনা করে তাদের মধ্যে বহু শতাব্দী পুড়নো সংগ্রামকে অনুসরণ করা হয়েছে। ফ্রেমিংয়ের গল্পটি একবিংশ শতাব্দীতে সেট করা হয়েছে যেখানে ডেসমন্ড মাইলস অ্যানিমাস নামক যন্ত্রের সাহায্যে ২০১২ এর সর্বনাশ এড়ানোর জন্য তাঁর পূর্বপুরুষদের স্মৃতিগুলোকে প্রত্যক্ষ করেন। মূল কাহিনীটি অ্যাসাসিন'স ক্রিড ২ এর পরের কাহিনীর অবিলম্বে ১৬শ শতাব্দীর ইতালিতে অ্যাসাসিন ইজিও অডিটরে দা ফিরেনজের অ্যাসাসিন অর্ডার পুনরুদ্ধার করার জন্য এবং তার শত্রু বোর্জিয়া পরিবার ধ্বংস করার জন্য অনুসন্ধানকে নিয়ে রচিত হয়েছে।   তথ্যসূত্র    বহিঃসংযোগ      বিষয়শ্রেণী:২০১০-এর ভিডিও গেম বিষয়শ্রেণী:অ্যাকশন-অ্যাডভেঞ্চার গেম বিষয়শ্রেণী:অ্যাসাসিন'স ক্রিড বিষয়শ্রেণী:মেক ওএস এক্সের গেম বিষয়শ্রেণী:প্লেস্টেশন ৩-এর ভিডিও গেম বিষয়শ্রেণী:প্লেস্টেশন ৪-এর ভিডিও গেম বিষয়শ্রেণী:ইউবিসফট গেম বিষয়শ্রেণী:স্টিলথ ভিডিও গেম বিষয়শ্রেণী:উইন্ডোজ গেম বিষয়শ্রেণী:কল্পকাহিনীতে অজাচার
দারাহ সফ () আফগানিস্তানের সামাঙ্গন প্রদেশের একটি অন্যতম জেলা। এটি বাল্‌খ প্রদেশের সামাঙ্গন শহর থেকে প্রায় ১৩০ কিলোমিটার (৮১ মাইল) এবং মাজার-ই-শরীফ শহর থেকে প্রায় ২০০ কিলোমিটার (১২০ মাইল) দূরে অবস্থিত।  দারাহ সফের একটি বড় পাহাড়ী অংশ চারপাশে ঘিরে রয়েছে, যেখানে ল্যাম নামক এক ধরনের গম উৎপন্ন হয়ে থাকে। দারাহ সফের একটি নদী কালাহ সারকোরি এলাকাটিকে অত্যন্ত সুস্বাদু ও উর্বর করে তুলেছে। দারাহ সফ জেলাটিতে সম্প্রতি দুটি জেলায় বিভক্ত করা হয়েছে ; দারাহ সফ বালা (উপরের উপত্যকা) এবং দারাহ সফ পায়ান (নিম্ন উপত্যকা)।   তথ্যসূত্র   বহিঃসংযোগ   General information about the Sof Valley by Persian  https://web.archive.org/web/20120316232955/http://www.kabul.net.au/Topics/56.php  Dara Sof public information website http://www.daresufman.blogfa.com/  দ
thumb|২০১২ সালে হামাস নেতা ইসমাইল হানিয়া এবং ইরানের সর্বোচ্চ নেতা আলী খামেনেয়ী। ১৯৯০-এর দশকের শুরু থেকে, ইসলামি প্রজাতন্ত্রী ইরান হামাসকে সামরিক সরঞ্জাম, প্রশিক্ষণ এবং আর্থিক সহায়তা প্রদান করে আসছে। ইরান হামাসের প্রধান পৃষ্ঠপোষক হিসেবে রয়ে গেছে, যারা দলটিকে অর্থ, অস্ত্রশস্ত্র এবং প্রশিক্ষণ দিয়ে আসছে।  ২০২০ সালের মার্কিন যুক্তরাষ্ট্রের পররাষ্ট্র দফতরের একটি প্রতিবেদন অনুসারে, ইরান হামাসসহ ফিলিস্তিনি সশস্ত্র গোষ্ঠীগুলোকে প্রতি বছর প্রায় ১০ কোটি ডলার অর্থ সহায়তা প্রদান করে। ২০২৩ সালের হিসাব অনুযায়ী, ইসরায়েলের একটি নিরাপত্তা সূত্রের বরাতে জানা যায়, ইরান হামাসের জন্য তাদের তহবিল উল্লেখযোগ্যভাবে বৃদ্ধি করে বছরে ৩৫ কোটি ডলারে উন্নীত করেছে।  ইতিহাস ১৯৮০-১৯৯০ এর দশক thumb|হামাসের প্রতিষ্ঠাতা আহমেদ ইয়াসিন ১৯৯৮ সালে তেহরানে ইরানের সর্বোচ্চ নেতা আয়াতুল্লাহ খামেনেয়ীর সাথে সাক্ষাৎ করেন। ফিলিস্তিন মুক্তি সংস্থা (পিএলও) যখন ইসরায়েলের সাথে শান্তি স্থাপনের চেষ্টা শুরু করে, তখন ইরান এবং হামাসের মধ্যে সম্পর্ক আরও জোরালো হয়। ১৯৯০ সালে ইরান তেহরানে ফিলিস্তিনের সমর্থনে একটি সম্মেলনের আয়োজন করে। এই সম্মেলনে হামাস অংশগ্রহণ করলেও ইয়াসির আরাফাত উপস্থিত ছিলেন না। ১৯৯০-এর দশকের প্রথম দিকে, মুসা আবু মারজুকের নেতৃত্বে হামাসের একটি প্রতিনিধিদল তেহরানে উচ্চপদস্থ কর্মকর্তাদের সাথে আলোচনায় বসে, যাদের মধ্যে আয়াতুল্লাহ খামেনেয়ীও ছিলেন। এরপর ইরান সামরিক ও আর্থিক সহায়তা প্রদানে সম্মত হয়, যা বছরে প্রায় ৩ কোটি মার্কিন ডলার বলে জানা যায়। এছাড়াও, ইরান ও লেবাননের বিপ্লবী রক্ষীবাহিনীর ঘাঁটিতে হাজার হাজার হামাস সদস্যকে সামরিক প্রশিক্ষণ দেওয়া হয়। অধিকন্তু, হামাস তেহরানে একটি দপ্তর খোলে এবং ঘোষণা করে যে ইরান ও হামাস "ফিলিস্তিনি আদর্শের ইসলামিক প্রেক্ষাপটে কৌশলগত দৃষ্টিভঙ্গির ক্ষেত্রে একই রকম ধারণা পোষণ করে।" ১৯৯৫ সালের কাফার দারোম বাস হামলা মার্কিন পররাষ্ট্র দফতরের  তথ্য মতে, ইরানের গোয়েন্দা মন্ত্রী আলী ফাল্লাহিয়ান কাফার দারোম বাস হামলার অনুমোদন দেন, যা গাজা উপত্যকায় ইসরায়েলি সৈন্য এবং ইসরায়েলি বসতি স্থাপনকারীদের পূর্ণ একটি বাসে চালানো একটি আত্মঘাতী বোমা হামলা। এই হামলায় সাতজন ইসরায়েলি সৈন্য ও একজন বসতি স্থাপনকারী নিহত হন। হামাস এবং ফিলিস্তিনি ইসলামি জিহাদের যৌথ অংশগ্রহণে এই অভিযানটি চালানো হয়। ইসলামি জিহাদের একজন সক্রিয় যোদ্ধা এই আত্মঘাতী বোমা হামলাটি চালায় এবং বোমাটির নকশা করেন হামাসের সামরিক শাখার প্রধান ইয়াহিয়া আইয়্যাশ।  আরও দেখুন  ইরান–ফিলিস্তিন সম্পর্ক  তথ্যসূত্র  বহিঃসংযোগ    বিষয়শ্রেণী:গাজা ভূখণ্ড বিষয়শ্রেণী:ইরান-ফিলিস্তিন সম্পর্ক
সাহারা ওয়ান হল মুম্বাই ভিত্তিক একটি ভারতীয় হিন্দি সাধারণ বিনোদনমূলক চ্যানেল। চ্যানেলটি সাহারা ইন্ডিয়া পরিবার, ম্যানেজিং ওয়ার্কার এবং সাহারা ইন্ডিয়া পরিবার চেয়ারম্যান সুব্রত রায় কর্তৃক গঠিত কোম্পানী দ্বারা পরিচালিত হয়।  চ্যানেলটি সাহারা ইন্ডিয়া পরিবারের সুব্রত রায় এর গঠিত একটি কোম্পানীর দ্বারা পরিচালিত হয়ে থাকে যিনি মূলত একজন ম্যানেজিং ওয়ার্কার এবং সাহারা ইন্ডিয়া পরিবারের সভাপতির দায়িত্বে রয়েছেন।  ইতিহাস সাহারা ওয়ান ২০০০ সালের মার্চ তারিখে সাহারা টিভি নামে চালু করা হয়েছিল কিন্তু ২০০৩ সালের এপ্রিল মাসে সাহারা টিভিকে পুনরায় সাহারা মনোরঞ্জন নামে নামকরণ করা হয়। অন্যান্য চ্যানেলের সঙ্গে প্রতিযোগিতার জন্য এবং শ্রোতাদেরকে আরোও আকর্ষণ করতে চ্যানেলটি আবারও ২০০৪ সালের ১০ অক্টোবর তারিখে সাহারা ওয়ান নামে পরিবর্তন করেন।  তথ্যসূত্র   বহিঃসংযোগ   Sahara One Official Website  Sahara One Media and Entertainment Limited   Sahara One Motion Pictures  বিষয়শ্রেণী:মুম্বাই মধ্যে টেলিভিশন স্টেশন বিষয়শ্রেণী:২০০০ সালে প্রতিষ্ঠিত টেলিভিশন চ্যানেল ও স্টেশন বিষয়শ্রেণী:উত্তর প্রদেশ এর মিডিয়া বিষয়শ্রেণী:ভারতের হিন্দি ভাষার টেলিভিশন চ্যানেল বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:২০০০-এ প্রতিষ্ঠিত টেলিভিশন চ্যানেল ও স্টেশন